നോക്കിയ T20 ടാബ്ലെറ്റ് ഇന്ത്യന് വിപണിയിലേക്ക്, ടീസര് ഫ്ലിപ്കാര്ട്ടില് പുതിയ T20 ടാബ്ലെറ്റ് ഇന്ത്യന് വിപണിയില് എത്തിക്കാനായുള്ള നീക്കത്തിലാണ് നോക്കിയ എന്നാണ് സൂചന. എച്എംഡി ഗ്ലോബലിന്റെ ഉടമസ്ഥതയിലുള്ള ബ്രാന്ഡ് അടുത്തിടെയാണ് തങ്ങളുടെ സ്വന്തം ആന്ഡ്രോയിഡ് ടാബ്ലെറ്റ്, നോക്കിയ T20 ആഗോള വിപണിയില് അവതരിപ്പിച്ചത്. ഇപ്പോളിതാ ഫ്ലിപ്പ്കാര്ട്ടില് അതിനിടെ നോക്കിയ T20 ടാബിന്റെ ടീസര് ചിത്രമെത്തി. നോക്കിയ T20 ടാബ്ലെറ്റ് ഉടന് ഇന്ത്യന് വിപണിയിലേക്കും എത്തുമെന്ന് സൂചന ഇത് നല്കുന്നു. യൂറോപ്യന് വിപണികളില് 199 യൂറോ ഏകദേശം 17,200 രൂപ ആണ് നോക്കിയ T20 ടാബ്ലറ്റിന് വില. വൈഫൈ മാത്രം ഉപയോഗിച്ച് പ്രവര്ത്തിക്കുന്നതും, വൈഫൈ 4ജി എന്നിങ്ങനെ രണ്ട് പതിപ്പുകളില് നോക്കിയ T20 ടാബ്ലെറ്റ് എത്തുമെന്നാണ് റിപ്പോര്ട്ട്. നോക്കിയ T20 ടാബ്ലറ്റിന് 400 നിറ്റ്സ് പീക്ക് ബ്രൈറ്റിനെസ്സുള്ള 10.4ഇഞ്ച് 2K 2,000 x 1,200പിക്സല് റെസലൂഷന് ഇന്സെല് ഡിസ്പ്ലേയാണ്. മുന്വശത്തെ പാനലും ടഫന്ഡ് ഗ്ലാസ് കൊണ്ട് സംരക്ഷിച്ചിട്ടുണ്ട്. ആഗോള വേരിയന്റിന് രണ്ട് വര്ഷത്തെ OS അപ്ഗ്രേഡുകളും മൂന്ന് വര്ഷത്തെ സുരക്ഷാ അപ്ഡേറ്റുകളും കമ്ബനി വാഗ്ദാനം ചെയ്തു. എന്നാല്, ഇന്ത്യയിലും ഇത് തുടരുമോ എന്ന് വ്യക്തമല്ല. ആന്ഡ്രോയിഡ് 11ലാണ് ടാബ്ലെറ്റ് പ്രവര്ത്തിക്കുന്നത്. നോക്കിയ ടാബിന്റെ കരുത്ത് ഒക്ടാകോര് യൂനിസെക് T610 SoC പ്രോസസറാണ്. 3 ജിബി32 ജിബി സ്റ്റോറേജ് അല്ലെങ്കില് 4 ജിബി64 ജിബി സ്റ്റോറേജ് എന്നിങ്ങനെ രണ്ട് പതിപ്പുകളാണുള്ളത്. മൈക്രോ എസ്ഡി കാര്ഡ് വഴി ഇന്റേണല് സ്റ്റോറേജ് 512 ജിബി വരെ വര്ദ്ധിപ്പിക്കാം. 15W ഫാസ്റ്റ് ചാര്ജിങ്ങിനെ പിന്തുണയ്ക്കുന്ന 8,200mAh ബാറ്ററിയാണ് നോക്കിയ T20 ടാബ്ലറ്റിന്. ബോക്സിനുള്ളില് 10W അഡാപ്റ്ററാണ് ലഭിക്കുക. ടാബ്ലെറ്റില് മുന്വശത്ത് 5 മെഗാപിക്സല് സെല്ഫി ക്യാമറ സെന്സറും പിന്നില് 8 മെഗാപിക്സല് ക്യാമറ സെന്സറും ഉണ്ട്.